***Hankija nimi:* Transpordiamet**

***Riigihanke nimetus:*** ***Riigitee 15208 Kirna-Poaka km 0,313 asuva Poaka silla (nr 252) ümberehitamise põhiprojekti koostamine***

**Tehniline kirjeldus**

LISA

**Nõuded töövõtjale**

##### PROJEKTEERIMISE KVALITEEDI TAGAMISE PLAAN

* 1. Töövõtja peab esitama 14 päeva jooksul hiljemalt pärast lepingu sõlmimist Tellijale ülevaatamiseks ja märkuste esitamiseks lepingu täitmiseks rakendatava projekteerimise kvaliteedi tagamise plaani (BIM rakenduskava). Kvaliteedi tagamise plaan kooskõlastatakse avakoosolekul vajadusel eraldi digitaalselt. Kvaliteedi tagamise plaan tuleb koostada vastavalt „Avaliku sektori tellijate (AST) ühiste BIM nõuete juhendi eelnõu“ (lisatud projekteerimise tehnilise kirjelduse Lisana).
  2. **BIM rakenduskava peab sisaldama Minimaalselt AST juhendi punkt 3 käsitletud punkte.** riskide hindamine ja nende maandamise abinõud. Töövõtja peab kvaliteedi tagamise plaanis nimetama kvaliteedi kontrolli inseneri(d), kes ei või samaaegselt olla projekteerimise võtmeisik.
  3. Kui Tellija esitab koosolekul märkused või tagastab esitatud projekteerimise kvaliteedi tagamise plaani Töövõtjale korrigeerimiseks, on Töövõtjal aega 7 päeva viia sisse parandused ning esitada see korrigeerituna kooskõlastamiseks Tellijale. Korrigeeritud kvaliteedi tagamise plaani on õigus Tellijal kontrollida 7 päeva.

## **PROJEKTI JUHTIMINE**

* 1. **Tellija organisatsioon**
     1. Maanteeamet määrab projektijuhi, kes vastutab üldise projekti administreerimise ja juhtimise eest. Kirjavahetus ja kommunikatsioon käib läbi projektijuhi.
     2. Maanteeamet korraldab ja juhatab projekti avakoosoleku ning Töövõtja tagab selle protokollimise.
  2. **Töövõtja organisatsioon**
     1. Töövõtja peab moodustama oma lepinguliste ülesannete täitmiseks piisava suuruse ja kogemustega Töövõtja meeskonna, kuhu peavad kuuluma sobivalt kvalifitseeritud Töövõtjad ja teised eriala spetsialistid, kes on tehniliselt kompetentsed oma kohustuste täitmiseks ja omavad kohustuste täitmiseks vastavaid õigusi (sh. elektri- side-, vms tööde projekteerimiseks vajalikud spetsialistid).
     2. Töövõtja meeskond peab koosnema järgmistest võtmeisikutest:

1. Projektijuht / Sildade projekteerimise eest vastutav isik
   * 1. Projektijuht ja teised isikud peavad korraldama oma tööperioodid selliselt, et oleks tagatud Töövõtja kohustuste pidev täitmine. Töövõtja peab tagama projekti operatiivse käsitluse kogu lepinguperioodi jooksul.
     2. Projekteerimistööde töövõtulepingu- ja suhtlemiskeeleks on eesti keel. Juhul kui Töövõtja meeskonna liige ei valda piisavalt eesti keelt, peab Töövõtja tagama professionaalse tõlke (kaasa arvatud tehniline tõlge) olemasolu kirjavahetuses ja koosolekutel, et tagada vajalik suhtlus Tellijaga ning Tellija poolt esitatavatele küsimustele operatiivne vastamine.
     3. Projektijuht peab:
2. vastutama üldise projekteerimise juhtimise ja administreerimise eest;
3. tagama Tellija poolt heakskiidetud projekteerimise kvaliteedi tagamise plaani järgimise;
4. suhtlema projektiga seotud ametkondadega;
5. olema valmis igal sobival ajal, vähemalt kahe päevase etteteatamisega kohtuma ja arutama Tellija esindajaga projektiga seotud küsimusi;
6. esitama ja tutvustama Tellijale ja teistele ametkondadele projekti progressi aruandeid ning projekti;
7. läbi viima, juhatama kõiki tehnilisi- ja töökoosolekuid;
8. esitama audiitoritele vajalike projektiga seotud dokumente ning vajadusel andma neile täiendavaid selgitusi nii suuliselt kui kirjalikult;
9. olema Tellijale telefoni teel kättesaadav kogu projekteerimise perioodi vältel, ühenduse mittesaamisel helistama Tellijale tagasi hiljemalt sama tööpäeva jooksul;
10. kooskõlastama Tellijaga kasutatavad projektlahendused;
11. andma Tellijale aru tööde kvaliteedi kohta;
12. kontrollima projekti seletuskirja, jooniste ja mahtude õigsust, nende omavahelist vastavust ja tehniliste lahenduste sobivust, projekti ning selle osade vastavust vormistusele esitatud nõuetele ning kinnitama seda oma allkirjaga projekti tiitellehel ja jooniste kirjanurkades
    * 1. Projekteerimise eest vastutav isik peab andma Tellijale soovitusi ja juhiseid tehniliste lahenduste kohta lähtuvalt tehnilistest, majanduslikest ja keskkonna kaalutlustest ning vajadusel osalema projekti tehniliste lahendustega seotud töökoosolekutel ja aruteludel. Koosolekutel osalemise vajaduse otsustab Tellija vähemalt 2 tööpäeva enne koosoleku toimumise aega sõltuvalt koosolekul käsitletavatest teemadest.

## **NÕUDED ISIKUTELE**

* 1. Lepingus ja tehnilises kirjelduses (projekteerimistingimustes) toodud ülesannete täitmiseks peab Töövõtja kasutama alljärgnevaid võtmeisikuid**:**

1. Projektijuht */* Sildade projekteerimise eest vastutav isik

Võtmeisikute kanditaatide CV-d esitab Töövõtja Tellijale 7 päeva jooksul alates lepingu sõlmimisest. Tellija kontrollib isikute vastavust alapunktis 3.2 toodud nõuetele 7 päeva jooksul ning kooskõlastab kandidaadiks esitatud isiku või keeldub kooskõlastamisest, kui kandidaat ei vasta nimetatud alapunktis toodud nõuetele. Tellija poolse kooskõlastamisest keeldumise korral esitab Töövõtja 3 päeva jooksul uue kandidaadi Tellijale kooskõlastamiseks.

* 1. Nõuded isikutele on alljärgnevad:
     1. Projektijuht / Sildade projekteerimise eest vastutav isik

1. Sildade projekteerimise eest vastutav isik peab omama õigust sildade projekteerimiseks vastavalt oma elukohamaa seadustele. Sildade projekteerimise eest vastutava isiku kohta, kelle elukoht ei ole Eesti Vabariik ja kellele ei ole väljastatud vähemalt diplomeeritud teedeinsener tase 7 kutsetunnistust sillaehitus- ja korrashoiu allerialal ja ametialal projekteerimine, esitatakse tema elukohamaal väljastatud tegevusloa koopia või tõend selle kohta, et sildade projekteerimise eest vastutav isik omab õigust sildade projekteerimiseks vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava elukohamaa õigusaktist selle olemasolu korral.
2. Sildade projekteerimise eest vastutav isik peab viimase 5 aasta (12/2016-11/2021) jooksul olema osalenud vähemalt ühes avalikult kasutataval teel paikneva silla või viadukti või tunneli või ökodukti pikkusega vähemalt 20 meetrit projekteerijana järjestikku vähemalt 3 kuu jooksul või sellest lühema tähtajaga lepingu korral kogu lepingu täitmise aja jooksul. CV-s esitada andmed projekti tellija, projekti põhinäitajate, maksumuse, projektijuhi projektis osalemise aja ja tööülesannete kirjelduse kohta. Esitada tuleb projektide tellijate kinnitused, mis peavad sisaldama järgnevaid andmeid: projekti nimetus (koos tee nr ja nimega), lepingu täitmismaksumus, projekteeritud silla või viadukti või tunneli või ökodukti pikkus, projektijuhi projektis osalemise aeg.